OpenLLM-France/wikimedia huggingface dataset:
# Patrice Dumora

Patrice Dumora Watson (Akize, Landak, 1956ko urtarrilaren 8a) euskal abeslaria da.
Pierre, Pierrot eta Watson taldearekin parte hartu zuen kantaldi handi batean lehen aldiz (1975ean Tarben), Paco Ibañez, Isabel Parra edo Patricio Castillo bezalako kantarien ondoan. Euskal kantuaren oihartzuna Watsonen belarrietara heldu zen.
Euskaraz kantatzen hasi zen, Juan Paquito taldearekin. 1980. urtea zen eta lau urtez aritu zen. Gero, zortzi urtez Gazteok taldearekin jo zuen, nagusiki Ipar Euskal Herrian. 1992an utzi zuen taldea.
Hurrengo urtean talde mitiko batean sartu zen Watson, Akelarre Taldean. Zortzi urtez ahotsa eta akordeak eskaini zizkion taldeari eta bost CDtan parte hartu zuen. Akelarre taldean jotzen hasi zelarik, AEKn ziharduen euskara ikasten. Gaur egun euskarazko kantuak egiteaz gain, kantuen hitzak ere euskaraz sortzen ditu. Pop-rock akustikoa egiten du batez ere.
Kantua du bizimodua egunerokoan. Kantu irakaslea da eta kantu tradizionala zein kantu teknikak erakasten ditu. Bere lehen diskoa kaleratu zuen 2008ko abenduan (Durangoko Azokan): "Patrice Dumora Watson" diskoa hain zuzen ere. Horretaz gain beste hainbat taldetan kantatzen du: "Nat eta Wats", "Doinua", "Disco Balls"... Horrela, ia astebururo, Patrice Dumoraren ahotsa entzuteko aukera dugu Euskal Herriko txokoren batean.
2022ko abenduan bere bigarren diskoa, Bobi, kaleratu zuen Durangoko Azokan eta 2023an EP bat 4 abestirekin, azokan bertan ere.

## Kanpo estekak

* (Frantsesez) (Gaztelaniaz) Patrice Dumoraren webgunea
* Datuak: Q12265590
# Loinaz Jauregi

Loinaz Jauregi Bereziartu (Beasain, Gipuzkoa, 1962ko urtarrilaren 8a) euskal aktorea da.

## Filmografia

* Gernika bajo las bombas
* Mi querido Klikowsky
* Periodistas
* Ahmed, el principe de la Alhambra
* Duplex
* Bertan Zoro
* Goenkale
* Altza Porru
* Trikitraka Trikitron
* Ander eta konpainia

## Bikoizketan egindako lanak

* Shin Chan - Ume Matsuzaka
* Txirri, Mirri eta Txiribiton - Tortolika hegazkina (ahotsa)
* Datuak: Q19947975
# Miriam Cabeza

Miriam Cabeza (Donostia, 1984ko urtarrilaren 8a) gipuzkoar aktorea da.
Telebistarako lan egin izan du batez ere: Euskal Telebistan hasieran eta 2014tik aurrera Cuatroko Gym Tony telesailean egiten duen paperari esker Espainia mailan ospetsu bilakatu zen.

## Filmografia

Zinema :
| Urtea | Filma | Pertsonaia | Oharrak |
| 2015 | La noche del ratón | Sandra | |
| 2014 | Ocho apellidos vascos | Edurne | |
| Telebista ||||
| Urtea | Telesaila | Pertsonaia | Oharrak |
| 2007-2010 | Mi querido Klikowsky | Dolores Olabe | 39 atal |
| 2008 | Qué vida más triste | | 3 atal |
| 2011-2013 2015 | Vaya semanita | | 19 atal (esketxetako aktorea) |
| 2012 | Goenkale | Begoña | 19. denboraldia (bigarren mailako pertsonaia) |
| 2013 | El tránsito | Gina | 8 atal |
| 2013 | Ya queda menos | | Esketxetako aktorea |
| 2013-2014 | Irrikitown | | Esketxetako aktorea |
| 2014-egun | Gym Tony | Vanessa | ? atal |
| 2020 | Vaya Semanita Xtream | | Esketxetako aktorea |
| 2022-2023 | Ene!flix | | Esketxetako aktorea |
| Antzerkia ||||
| Urtea | Antzerkilana | Pertsonaia | Oharrak |
| 2015-egun | Burundanga | | |
| 2008 | Maldito Parné | | |
| 2007 | Barbantxo | | |

## Erreferentziak

* ↑ Euskal Aktoreen Batasuna. Miriam Cabeza. .
* ↑ «Miriam Cabezas: «Nada de 'gym', yo soy de kalimotxo»» Las Provincias 2015/06/29.
* Datuak: Q19788720
* Multimedia: Miriam Cabeza / Q19788720
# Isidoro Delclaux

Isidoro Delclaux honako bizkaitar enpresaburuetako bat izan daiteke:
* Isidoro Delclaux Ibarzabal (1858-1944), aita.
* Isidoro Delclaux Arostegi (1894-1984), semea.
# Anastasio Albaniakoa

Anastasio Albaniakoa, Anastasios Yannoulatos jaioa (grezieraz: Αναστάσιος Γιαννουλάτος, albanieraz: Anastas Janullatos); Pireo, 1920ko azaroaren 4a – Atenas, 2025eko urtarrilaren 25a) Tiranako, Durrësko eta Albania osoko artzapezpikua eta Albaniako Eliza Ortodoxoko patriarka izan zen 1992tik hil zen arte.
Grezian jaio zen eta 2017an albaniar hiritartasuna jaso zuen. 1960an diakono ordenatu, 1964an apaiztu eta 1972an gotzain izendatu zuten. Karitate eta misio lanak egin zituen Afrikan. 1981etik 1992ra Irinoupolisko gotzaina izan zen (Kenya, Tanzania eta Uganda) eta 1992an Albaniako Eliza Ortodoxoko patriarka aukeratu zuten. Albaniako erregimen komunista, ofizialki estatu ateoa zena, desagertu ondoren egin zen aukeraketa.
Anastasio [[Elizen Munduko Kontseilua|Elizen Munduko Kontseiluko] Batzorde Zentraleko presidenteetako bat eta Bakerako Erlijioen Munduko Konferentziako ohorezko presidentea ere izan zen.
* Datuak: Q486886
* Multimedia: Anastasios (Yannoulatos) / Q486886
# Teodoro Filoxeno Soteriko Filoxeno

Flavio Teodoro Filoxeno Soteriko Filoxeno Ekialdeko Erromatar Inperioko kontsula izan zen 525ean. Ekialdeko gorteko kontsula izan zen Probo mendebaldeko kontsul zen bitartean.
Teodoro Filoxeno, Soteriko Filoxenoren semea zen.
Kontsul zeneko diptiko batek dio "Flavio Teodoro Filoxeno, Soteriko Filoxenoren semea, illustris, domestikos kondea, Magisterra Trazian, kontsul arrunta.

## Erreferentziak

* ↑ «Dumbarton Oaks - Diptych of Philoxenus» museum.doaks.org (Noiz kontsultatua: 2025-01-22).

## Kanpo estekak

* Datuak: Q3983884
# Erariko

Erariko (541n hila) denbora labur batez ostrogodoen erregea izan zen, ostrogodoekin konfederazioan zeuden errugiar boteretsuena izateagatik aukeratua. Aukeraketa Ildibaldo, aurreko erregea, konspirazio baten ondoren eman zen; ez dakigu Erariko parte hartu zuen ala ez. Noblezia ostrogodoa aukeraketarekin haserretu bazen ere, ez dakigu zergatik, Erarikoren aukeraketa errekonozitu zuen. Erarikok kontseilu bat deitu zuen ostrogodoak eta bere aliatuak Justiniano enperadorearekin bakeak egiteko konbentzitzeko, ostrogodoen erresuma bizantziarren menpe kokatuz, baina oraindik entitate politiko bezala mantenduz. Ostrogodoek bakearen aurka egin zuten, eta Ildibaldoren iloba Totila errege aukeratu zuten. Handik gutxira Totilaren jarraitzaileek Erariko hil zuten, bost hilabeteko erregealdiaren ondoren.

## Erreferentziak

* ↑ Andreades, A.; Bury, J. B.. (1923-06). «History of the Later Roman Empire from the Death of Theodosius to the Death of Justinian, A.D. 395 to 565.» The Economic Journal 33 (130): 243. doi:10.2307/2222860. ISSN 0013-0133. (Noiz kontsultatua: 2025-01-23).
* ↑ «THE IMPERIAL ENVIRONMENT» The Age of Justinian (Routledge): 25–109. 2002-01-04 ISBN 978-0-203-13303-3. (Noiz kontsultatua: 2025-01-23).

## Kanpo estekak

* Datuak: Q334806
# Cléopâtre (1899ko filma)

Cléopâtre Georges Méliès zinemagilearen film mutua da, 1899. urtekoa. Georges Méliès eta Jeanne d'Alcy aktoreek antzeztu zuten.

## Aktoreak

* Georges Méliès
* Jeanne d'Alcy

## Erreferentziak

* ↑ Philippe Rège. Encyclopedia of French Film Directors, Volume 1
* ↑ Cleopatra’s Tomb

## Kanpo estekak

* imdb.com
# Momijigari

Momijigari (japonieraz: 紅葉狩) Shibata Tsunekichi zinemagilearen film mutua da, 1903. urtekoa. Onoe Kikugorō V eta Ichikawa Danjūrō IX aktoreek antzeztu zuten.

## Aktoreak

* Onoe Kikugorō V
* Ichikawa Danjūrō IX

## Erreferentziak

* ↑ Maple Leaf Viewing
* ↑ Daisuke Miyao. Japonisme and the Birth of Cinema

## Kanpo estekak

* imdb.com
* Datuak: Q5357220
# Janet May Buchanan

Janet May Buchanan (Glasgow, Eskozia, 1866 – 1912ko abuztuaren 8a) eskoziar egiptologoa izan zen, eta haren bilketa-ahaleginek Glasgow-ko museoetako egiptoar artefaktuen laurdena osatzen dute, gutxi gorabehera.

## Bizitza

Janet May Buchanan Glasgow-n jaio zen 1866an, George Buchanan eta Janet Shaw-ren alaba ( Blair jaioa). Buchanan Cheltenham-eko eskola pribatu batean hezi zen. Bere aitaren heriotzagatik, 1906an, dirutza handia jaso zuen oinordetzan, bere interesak lortzeko aukera emanez. Hauen artean egiptologia zegoen.
Buchanan bi erakunderen sortzailea izan zen indusketak laguntzeko asmoz: Egypt Research Students Association (Egiptoren ikerketarako ikasleen elkartea), Glasgow zein Edinburgon sukurtsalak zituena, eta Glasgow Egypt Society. 1912an, Glasgow-ko Kelvingrove Museoan egindako material egiptoarraren lehen erakusketaren komisarioa izan zen. Buchanan erakusketa inauguratu eta hiru aste eskasera auto istripu batean hil bazen ere, sei hilabetez jarraitu zuen, eta astean 10.000 bisitari hartu zituen.

## Heriotza

Janet May Buchanan 1912ko abenduaren 8an hil zen.

## Erreferentziak

* 1 2 3 «Janet May Buchanan Scotland's forgotten heroine of Egyptology | Artefacts of Excavation» egyptartefacts.griffith.ox.ac.uk (Noiz kontsultatua: 2025-01-23).
* ↑ «Scotland Births & Baptisms 1564-1950» www.findmypast.co.uk. [Ezkoziako jaiotzak eta bateoak 1564-1950]
* ↑ «Glasgow, Glasgow Egypt Society | Artefacts of Excavation» 163.1.185.95. [Glasgow, Glasgow-ko Elkarte Egipziarra | Indusketa artefaktoak]
* ↑ Stevenson, Alice. (2019). [https://discovery.ucl.ac.uk/id/eprint/10065026/1/Scattered-Finds.pdf Scattered Finds Archaeology, Egyptology and Museums. ] UCL Press.
* ↑ «England & Wales Government Probate Death Index 1858-2019» www.findmypast.co.uk. [Ingalaterra eta Gales-eko Testamentu-heriotza indizea 1858-2019]

## Kanpo estekak

* Datuak: Q99193988
# Cendrillon (1899ko filma)

Cendrillon Georges Méliès zinemagilearen film mutua da, 1899. urtekoa. Mlle Barral eta Bleuette Bernon aktoreek antzeztu zuten.

## Aktoreak

* Mlle Barral
* Bleuette Bernon
* Jeanne d'Alcy
* Georges Méliès

## Erreferentziak

* ↑ Philippe Rège. Encyclopedia of French Film Directors, Volume 1
* ↑ Cinderella

## Kanpo estekak

* imdb.com
* Datuak: Q2117418
* Multimedia: Cendrillon / Q2117418
# Roberto González Goyri

Roberto González Goyri (Guatemala Hiria, 1924ko azaroaren 20a - Guatemala Hiria, 2007ko azaroaren 13a) margolari, eskultore eta muralista guatemalarra izan zen.

## Biografia

Hamalau urte zituela, Guatemalako Arte Ederren Akademia Nazionalean sartu zen, eta handik, ikasketak amaitu zituenean, eta gobernuaren beka bati esker, New Yorkeko arte-ikasleen ligan eta New Yorkeko Sculpture Center-en osatu zuen prestakuntza. 1952an itzuli zen Guatemalara, eta han garatu zuen bere lana, eta Guatemalako Arte Plastikoen Eskola Nazionaleko zuzendaria izan zen.
Espainian, Estatu Batuetan, Ekuadorren eta Nikaraguan egin zituen erakusketak, eta bere lanak New Yorkeko MOMAn eta Guatemalako "Carlos Mérida" Arte Modernoko Museo Nazionalean aurkitu zituen. 1958an, Quetzal Ordena eman zioten, eta 1966an, lehen saria irabazi zuen Erdialdeko Amerikako Zientzien eta Letren eta Arte Ederren Lehiaketan, El espectro de la guerra.
Bere lan publikoen artean aipagarriak dira Monumento a Tecún Umán murala, Arkeologia eta Etnologia Museoan egindako murala eta Guatemalako Gizarte Segurantzaren Institutu Guatemalarrarena, Hipoteka Kreditua, eta Guatemalako Bankuarena.

## Obrak
### Horma-irudiak

* IGSSren egoitza

## Erreferentziak

* 1 2 Morales Barco, Frieda. «¿Quién fue Roberto González Goyri» Cultura.MuniGuate (Guatemala).
* ↑ Txantiloi:V, José. (16 de noviembre de 2007). Roberto González Goyri, escultor y pintor guatemalteco. .
* ↑ Txantiloi:V, Ana Lucía. (7 de octubre de 2022). Biografía de Roberto González Goyri, muralista, pintor y escultor guatemalteco. Guatemala.
* ↑ «Roberto González Goyri (1924-2007)» Universidad del Valle de Guatemala.

## Kanpo estekak

* Webgune ofiziala
* Datuak: Q7351726
* Multimedia: Roberto González Goyri / Q7351726
# Le Coucher de la mariée (1899ko filma)

Le Coucher de la mariée edo Triste nuit de noces Georges Méliès zinemagilearen film mutua da, 1899. urtekoa. Georges Méliès eta Mlle. Barral aktoreek antzeztu zuten.

## Aktoreak

* Georges Méliès
* Mlle. Barral
* Bleuette Bernon: emaztea

## Erreferentziak

* ↑ Philippe Rège. Encyclopedia of French Film Directors, Volume 1

## Kanpo estekak

* imdb.com
* Datuak: Q59780251
# Nafarroaren Eguna (Baigorri)

    Artikulu hau Nafarroa osoaren jaia buruzkoa da; Nafarroako Foru Erkidegoaren jaiegun ofizialari gaitzat duena beste hau da: «Nafarroako Foru Erkidegoaren Eguna»
Nafarroaren eguna urtero apirilaren azken igandean Baigorri herrian Nafarroa Garaiaren eta Beherearen arteko batasun kulturala aldarrikatzeko ospatzeko jaialdia da. 1978an ospatu zen lehenengo aldiz. Baigorriko Basaizea elkarteak antolatzen du.

## Erreferentziak

* ↑ Nafarroaren Eguna. Euskal Kultur Erakundea
* ↑ Baigorri nafar arragoa, Basaizeak ufatua. Argia

## Kanpo estekak

* Basaizea Baigorriko kultur elkartearen webgunea
* Datuak: Q61069910
# Widin

Widin Italian boterea eutsi zuen azken noble ostrogotikoa izan zen. Teia erregea Narses jeneral bizantziarraren aurka Mons Lactariuseko guduan, gaur egungo Napoliren hegoaldean, 552ko urrian edo 553ko hasieran hil ondoren, erresistentzia ostrogotikoa denbora batez amaitu zen. Mons Lactariusekoa Gerra Gotikoaren azken gudua izan zen, 535tik Italiako penintsula gogor suntsitu zuena. Widinek, nolanahi, matxinada gotiko bat antolatu ahal izan zuen Italia iparraldean 561. urtean. Paulo diakonoaren arabera, Widin, "comes Gothorum", eta Amingo, frankoa, Narsesen aurka matxinatu ziren.
Widin 562an harrapatu eta Konstantinoplara bidali zuten. Handik aurrera ostrogodoak iluntasunean desagertu ziren. 6 urte geroago Longobardoek Italia inbaditu zuten, Erromari etsai germaniar berri bat gehituz.

## Erreferentziak

* ↑ Heather, Peter J.. (2018). Rome resurgent: war and empire in the age of Justinian. Oxford university press ISBN 978-0-19-936274-5. (Noiz kontsultatua: 2025-01-22).
* ↑ Burns, Thomas S.. (1998-12). «Patrick Amory.People and Identity in Ostrogothic Italy, 489-554:People and Identity in Ostrogothic Italy, 489-554 Patrick Amory» The American Historical Review 103 (5): 1569. doi:10.2307/2649988. ISSN 0002-8762. (Noiz kontsultatua: 2025-01-22).

## Kanpo estekak

* Datuak: Q1114464
# Heliofito

Heliofitoa edo landare eguzkizalea argitasun handira moldatutako landarea da, argitasun handian hazten dena.

## Erreferentziak

* ↑ Landare eguzkizale. Euskalterm, ivap.euskadi.eus (Noiz kontsultatua: 2025-1-24).
# Ernesto Arancibia

Ernesto Arancibia zinema zuzendari, gidoigile eta eszenografo argentinarra Buenos Airesen (Argentina) jaio zen 1904ko urtarrilaren 12an eta hiri berean hil zen 1963ko abuztuaren 27an. Ibilbide luzea izan du Argentinako zineman. Argentinako Zuzendari Zinematografikoak erakundearen sortzaileetako bat izan zen 1958an.
1958an Amor prohibido filma estreinatu zenean, Arancibia kredituetan zuzendari gisa agertu zen, Luis César Amadoriren ordez. Filma 1955ean filmatu zen, baina urte horretako irailean Peron boteretik kendu zutenean, estreinaldia 1958ra arte atzeratu zen, Zully Morenoren eta haren senar Amadoriren aurka ondasunak erabiltzeko debekuak zirela eta. Hori dela eta, estreinatu zenean, kredituetan zuzendariaren izena Ernesto Arancibiagatik ordeztu zen, izan ere, Zully Morenoren eskariz, Colon Antzokian dantzaren eszena bakarrik filmatu zuen, geroago zuzendu zena. Hala ere, datu-base batzuetan filma esleitzen zaio oraindik ere.

## Filmografia

Zuzendaria
* La novia (1961)
* Azafatas con permiso (1959) (Espainia)
* Y después del cuplé (1959) (Espainia)
* La pícara soñadora (1956)
* Pájaros de cristal (1955)
* La mujer desnuda (1955)
* La calle del pecado (1954)
* La mujer de las camelias (1954)
* La orquídea (1951)
* Romance en tres noches (1950)
* María de los Ángeles (1948)
* La gran tentación (1948)
* Romance musical (1947)
* Mirad los lirios del campo (1947)
* Lauracha (1946)
* Casa de muñecas (1943)
* Su primer baile (1942)
Eszenografoa
* 20 años y una noche (1941)
* La maestrita de los obreros (1941)
* Novios para las muchachas (1941)
* El astro del tango (1940)
* Los caranchos de la Florida (1938)
* Nace un amor (1938)
* La fuga (1937)
Gidoilaria
* La reina del Tabarín (1960) (España y Francia)
* Pájaros de cristal (1955)
* La calle del pecado (1954)
* La mujer de las camelias (1954)
Zuzendaritzako laguntzailea
* Crimen a las 3 (1935)
Zuzendaritza artistiko
* El hombre que amé (1947)
* El Loco Serenata (1939)
Casting-zuzendaria
* Escala en la ciudad (1935)

## Oharrak

* ↑ Directores Argentinos Cinematográficos. .

## Erreferentziak

* Di Núbila, Domingo (1998). La época de oro. Historia del cine argentino I. Buenos Aires. Ediciones del Jilguero. ISBN 987-95786-5-1.
* Manrupe, Raúl; Portela, María Alejandra (2001). Un diccionario de films argentinos (1930-1995). Buenos Aires: Editorial Corregidor. ISBN 950-05-0896-6.

## Kanpo loturak

* Ernesto Arancibiari buruzko informazioa zinema nazionalaren gunean
* Ernesto Arancibiari buruzko informazioa Internet Movie Data Base
* Datuak: Q5836762
# San Blas opila

San Blas opilak Blas Sebastekoaren egunaren inguruan (otsailaren 3a) egiten diren opilak dira. Debabarrenan sortua (Eibar, Elgoibar, Ermua eta Soraluzen batez ere), gaur egun dezente zabaldu da, gozogintzan, batez ere Gipuzkoan. Osagai nagusiak arrautza, irina, azukrea eta gantza dira.
Nahiz eta jai kristauarekin erlazio zuzena izan, badu halako kutsu aurrekristaua, Kandelariarekin eta egunen luzatzearekin batera. Adibidez, Frantzian Kandelario (otsailaren 2a) krepeak han ohi dira, eta opilak bezala oreaz eginiko jaki biribilak dira.

## Errezeta

Osagaiak hauek dira: arrautzak, irina, azukrea, gantz edo margarina, legamia. Osagai horiek anis-belarraren haziarekin edo esentziarekin oratu egiten da. Oreari itxura zapaldua ematen zaio, pikuekin ertzetan. Guztia arrautzaren zuringoa elur itxuran egindako merengearekin eta azukre oreaz estaltzen da; horrekin negu garaiko elurraren itxura antza lortu omen nahi dute. Maiz, San Blas (edo S. Blas) idatzi ohi da opilaren gainean, txokolatearekin.
Hona hemen kopuruak:
* Orea egiteko:
** Kilo bat gari-irin
** 6 arrautza
** 125 gr txerri-gantz edo gurin edo margarina
** Kilo erdi azukre
** Legami zorrotxo bat
** 15 tanta anis esentzia
* Glasatua egiteko:
** 2 arrautza zuringo
** 250 gr azukre-hauts
** 10 limoi-zuku tanta
** 10 tanta anis esentzia (aukerakoa)

## Sinesmena

San Blas opilak, tradizioaren arabera, elizan bedeinkatu behar dira. Ondoren, eztarriko minaren aurkako propietateak omen dauzka. San Blasen patronazgoa zera da: eztarri gaixoen (faringea) eta otorringolaringologoena Ziur aski, anis-belarrak ere bere eragina izango du zeren eta medikuntzan katarrorako espektorante gisa erabilia izan baita.

## Irudiak

* Opil bi

## Errefererentziak

* 1 2 Debabarreneko gastronomia: San Blas opila Debabarrena turismo webgunean (2020/01/29)
* ↑ San Blas Tolosako patroia

## Ikus, gainera

* Blas Sebastekoa
* San Blas jaia

## Kanpo estekak

* Sanblasopilak egiteko bideoa.
* Errezeta zehaztasun guztiekin.
* Datuak: Q105264416
* Multimedia: San Blas (Basque dessert) / Q105264416
# Blas Sebastekoa

Blas Sebastekoa, kristauentzat san Blas (armenieraz: Սուրբ Վլասի, translit.: Surb Vlasi; grezieraz: Άγιος Βλάσιος, Agios Vlasios), Sebasteko (Sebastensis armenorum) mediku eta gotzain izan zen. Sebaste gaur egun Turkiako Sivas hiria da. Martirio sufritu zuen Lizinio enperadore erromatarraren garaian, IV. mendean. Blas eremutar gisa bizi izan zen Erciyes mendian; mendia apezpiku egoitza egin zuen.

## Gurtza

San Blasen aldeko gurtza hasieran Ekialdean zabaldu zen, geroago ere Mendebaldean. Erdi Aroan, bakarrik Erroman 35 eliza zeuden haren omenez. Erromako elizaren arabera San Blas hamalau santu laguntzailetariko bat da. Eliza Ortodoxoan, bestetik, santu anargiroren kategoria du: santu hauek beren faboreen truke ez dute ordainketarik onartzen.

## Ikonografia

Elementu desberdinak dira bere ikurrak:
* Zerri bat
* Argizari gurutzatuak
* Adarra
* Mitra edo apezpikuen buruko apaingarria
* Txarrantxa

## Eguna

Santu honen eguna Mendebaldeko Elizan otsailaren 3an ospatzen da; Ekialdeko Elizan, aldiz, otsailaren 11an. Egun horren inguruan tradizio asko daude. Egun horretan hainbat gauza eramaten dira elizara, meza ostean bedeinkatzeko, kordoiak esaterako; hurrengo egunotan haiek jan edo erabili ondoren, San Blasek eztarriak babesten ditu urtean zehar. Opil batzuk ere egiten dira, Sanblas opilak alegia Eibar eta inguruko herrietan. San Blasen patronazgoa zera da: Eztarri gaixoen (faringea) eta otorringolaringologoena.

## Euskal herrietako patroia

Euskal Herrian debozio handia izan du Blas Sebastekoa eta herri askotako patroia da. Hona hemen batzuk:
* Azkoien (Nafarroa Garaia)
* Dulantzi (Araba)
* Legutio (Araba)
* Milagro (Nafarroa Garaia)
* Ribaforada (Nafarroa Garaia)

## Santua munduan

Mundu osoan baldin badaude bere omenezko elizak eta toki askotako patroia bada ere, bi leku aipatu behar dira bereziki:
* Kroaziako Dubrovnik hiriko patroia da. Bere eguna festa zahar batekin ospatzen da, Gizateriaren Kultura Ondare Immaterialren onarpena duena 2009tik.
* Paraguaiko patroia da.

## Erreferentziak

* ↑ Chiesa, P. (2000). «Blas». Leonardi, C.; Riccardi, A.; Zarri, G., editoreak. Diccionario de los Santos 1. Madril: San Pablo. 377-380 or. ISBN 84-285-2258-8.
* ↑ https://www.sorapedia.eus/wiki/San_Blas_eguna_(eu)
* ↑ http://erlijioaetakulturahirukide.blogspot.com/2015/11/san-blas-tolosako-patroi.html
* ↑ http://150.241.224.48/itsaslur/eu/albisteak/dastatu-gure-produktuak-saioari-buruzko-albisteak/10904-san-blas-eguna-ospatu/10904-san-blas-eguna-ospatu%5B%5D

## Ikus, gainera

* San Blas jaia

## Kanpo estekak

* Datuak: Q151967
* Multimedia: Saint Blaise / Q151967
# Marija Gimbutas

Marija Gimbutas (lituanieraz: Marija Gimbutienė eta jaiotzez Marija Birutė Alseikaitė; Vilnius, Lituania, 1921eko urtarrilaren 23a - Los Angeles, AEB, 1994ko otsailaren 2a) Neolitoan eta Brontze Aroan Europako kulturak ikertu zituen arkeologo lituaniar-amerikarra izan zen. Hizkuntzalaritza eta Mitologia uztartuz ikuspegi berriak sartu zituen arkeologiaren ikerkuntzan 1946 eta 1971 bitartean.
Indoeuroparren Brontze Aroaren gainean espezializatu zen, besteak beste Kurgan kultura ikertuta. Hala erakutsi zuen 1964ko Bronze Age Cultures of Central and Eastern Europe (Ekialde eta Erdi Europako Brontze Aroko kulturak) liburuan. Hizkuntzalaritza eta etnologia uztartuz, indoeuroparren eta aurre-indoeuroparren (indoeuroparren migrazioen aurretik Europan jada zeuden herriak) izaerak ikertu zituen. Haren ustez, Kurgan kulturako indoeuroparrak androkratikoak edo gizonak agindutako gizarteak ziren, eta aitzinindoeuroparrak, berriz, matriarkatuak. Nolanahi ere, ikusmolde honek kritika ugari jaso ditu.

## Kanpo estekak

* Datuak: Q221084
* Multimedia: Marija Gimbutas / Q221084
# Arnedillo

Arnedillo Errioxako udalerria da, 2005ean 480 biztanle zituena. Errioxa Beherean dago, Arnedo eskualdean eta hiri horretatik kilometro gutxira, Cidacos ibaiaren goi-haranean eta La Hez eta Peñalmonte mendilerroen artean.
Arnedillo 1170etik aurrera Alfontso VIII .a erregeak emandako hiribildua da, Kalagorriko gotzaindegiko jaurerria, mendiz inguratua eta, besteak beste, ur termalengatik ezaguna. Ur termal horiek naturalak dira eta sakonera handian iragazi ondoren sortzen dira gainazalean, tenperatura altua hartuz (52,5 ° C inguru). Horiek ibaiaren ertzean dagoen bainuetxeak aprobetxatzen ditu, herrira sartu aurretik.

## Kanpo estekak

* Datuak: Q581814
* Multimedia: Arnedillo / Q581814
# Aimo Cajander

Aimo Kaarlo Cajander (Uusikaupunki, 1879ko apirilaren 4a – Helsinki, 1943ko urtarrilaren 21a) finlandiar botanikari eta politikaria izan zen. Finlandiako lehen ministroa izan zen 1922an, 1924an eta 1937tik 1939ra.
Mendi Ingeniaritzako irakaslea izan zen 1911tik 1934ra eta 1934tik 1943ra Finlandiako Baso eta Parkeen Elkartea zuzendu zuen.
1922an sartu zen politikan, lehen ministro izendatu zutenean, aurretik inolako kargu politikorik izan gabe. 1924an behin-behineko gobernu bat zuzendu zuen parlamenturako hauteskundeak prestatzeko.
1927an Alderdi Nazional Aurrerakoian sartu zen eta 1929an Defentsa ministro izendatu zuten. 1929an diputatu hautatu zuten eta 1933tik 1943ra ANA zuzendu zuen. 1937an, Kyösti Kallio presidenteak Sozialdemokratekin eta Nekazaritza Ligarekin koalizio gobernu bat eratzea agindu zion.
Cajander idealista bat izan zen, eta ez zuen uste Sobietar Batasunak Finlandia erasoko zuenik 1939an. Horregatik, finlandiar armadak gaizki prestatutako Neguko Gerrari aurre egin zion.
* Datuak: Q319444
* Multimedia: Aimo Cajander / Q319444
* Espezieak: Aimo Kaarlo Cajander